18. 7. 98 De Europæiske Fællesskabers Tidende L 202/23 KOMMISSIONENS FORORDNING (EF) Nr. 1547/98 af 17. juli 1998 om interventionstærsklen for æbler for produktionsåret 1998/99 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager ()), senest ændret ved Kommissionens forordning (EF) nr. 2520/97 (?), særlig artikel 27, stk. 1 og 2, og ud fra følgende betragtninger: Ifølge artikel 27, stk. 1, i forordning (EF) nr. 2200/96 fastsættes der en interventionstærskel, når markedet for et produkt, der er nævnt i bilag II til nævnte forordning, er ramt af eller kan forudses at blive ramt af uligevægt, som medfører eller kan medføre for store tilbagekøb; en sådan udvikling kan skabe budgetvanskeligheder for EF; der er ved Kommissionens forordning (EF) nr. 1109/97 () fastsat en interventionstærskel for æbler for produkti- onsåret 1997/98; da betingelserne i ovennævnte artikel 27 fortsat er opfyldt for dette produkt, bør der fastsættes en ny tærskel herfor for produktionsåret 1998/99 ud fra en procentdel af den gennemsnitlige produktion til konsum i frisk tilstand i de sidste fem produktionsår, for hvilke der foreligger oplysninger; der bør ligeledes fastsættes en periode, der lægges til grund for at vurdere overskridelsen af tærsklen; efter ovennævnte artikel 27 medfører overskridelse af interventionstærsklen, at EF-tilbagekøbsgodtgørelsen ned- sættes i produktionsåret efter tærsklens overskridelse; følgerne af denne overskridelse bør fastlægges for hvert enkelt produkt, og der bør foretages en nedsættelse, der er proportional med overskridelsen, med et loft på en vis procentsats; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Friske Frugter og Grøntsager — UDSTEDT FØLGENDE FORORDNING: Artikel 1 1. JInterventionstærsklen for æbler for produktionsåret 1998/99 fastsættes til 491 300 tons. 2.  Overskridelsen af den tærskel, som er fastsat i stk. 1, beregnes på grundlag af de tilbagekøb, der har fundet sted mellem 1. juni 1998 og 31. maj 1999. Artikel 2 Hvis mængden af tilbagekøbte æbler i løbet af den periode, der er fastlagt i artikel 1, stk. 2, overstiger den tærskel, som er fastsat i artikel 1, stk. 1, nedsættes den EF-tilbagekøbsgodtgørelse, der er fastsat i bilag V til forordning (EF) nr. 2200/96 for det følgende produkti- onsår, proportionalt med overskridelsens omfang i forhold til den produktion, der er lagt til grund for beregningen af den pågældende tærskel. EF-tilbagekøbsgodtgørelsen kan dog højst nedsættes med 30 %. Artikel 3 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. juli 1998. ()) EFT L 297 af 21. 11. 1996, s. 1. (?) EFT L 346 af 17. 12. 1997, s. 41. () EFT L 162 af 18. 6. 1997, s. 12. På Kommissionens vegne Franz FISCHLER Medlem af Kommissionen